open-index/open-wikipedia-markdown huggingface dataset:
Lily Tomlinová

**Mary Jean „Lily“ Tomlin** (* 1. september 1939, Detroit, Michigan, Spojené štáty) je americká herečka, komička, speváčka, spisovateľka a producentka. Známa je vďaka role Linnei Reese z filmu *[[Nashville (film)|Nashville]]*, za ktorý bola v roku 1976 nominovaná na niekoľko cien, vrátane Academy Awards, Zlatý glóbus či BAFTA.

## Detstvo a mladosť
Tomlinová sa narodila v Detroite v roku 1939 ako dcéra Lillie Mae (1914-2005) a Guya Tomlina (1913-1970). Má mladšieho brata Richarda. Jej rodičia sa presťahovali počas hospodárskej krízy zo štátu Kentucky.

## Kariéra
V roku 1969 sa pripojila k americkej televíznej komédii *Rowan & Martin's Laugh-In*, kde stvárnila niekoľko postáv, z ktorých medzi najznámejšie patrí Edith Ann či pani Earborová. Tomlinová získala za svoj herecký výkon niekoľko ocenení a obrovský úspech, ktorý jej zaručil možnosť si niektoré postavy zahrať aj v špeciálnych vydaniach mimo seriálu.

V roku 1976 sa Tomlinová ukázala vo filme s hudobnou tématikou, *Nashville*. Jej postava sa volala Linnea Reese a bola matkou dvoch hluchých detí. Jej herecký výkon bol niekoľkokrát ocenený a tiež získala nominácie na ocenenia ako Academy Awards či Zlatý glóbus.

V roku 1980 hrala spoločne s Jane Fonda a Dolly Parton v komédii *9 to 5*. Film patril k najlepším filmom roka. V roku 1988 hrala vo filme *Big Business* s Bette Midler, kde hrali identické dvojčatá, ktoré boli zamenené krátko po narodení.
náhľad|Tomlinová v roku 2014
V roku 1999 hrala s Judi Dench a Maggie Smith v dráme *Tea with Mussolini*. V roku 2002 hrala vo filme *I Heart Huckabees*, spoločne s Isabelle Huppert, Dustinom Hoffmanom, Naomi Watts či Judeom Lawom. V roku 2006 si vyskúšala dabing v animovanej rozprávke *The Ant Bully*.

V rokoch 2008 až 2009 hrala v televíznom seriáli *[[Zúfalé manželky|Desperate Housewives]]*. Tiež prepožičala svoj hlas postave Tammy v sedemnástej sérii seriálu *[[Simpsonovci]]*.

V roku 2015 hrala v komédii *Grandma*, za ktorú získala nomináciu na Zlatý glóbus. Od rovnakého roku hrala spoločne s Jane Fonda v seriáli *[[Grace a Frankie]]*. Seriál mal sedem sérií a jeho natáčanie skončilo v roku 2022. 

Vo filme *80 for Brady* z roku 2023 si Tomlinová zahrala jednu zo štyroch celoživotných priateliek, ktoré sa vydajú na dobrodružnú cestu na Super Bowl, aby podporili svojho obľúbeného hráča Toma Bradyho. Spolu s ňou si v hlavných úlohách zahrali aj Jane Fonda, Sally Field a Rita Moreno. 

## Súkromný život
Tomlinová od marca 1971 chodila so spisovateľkou Jane Wagner. Po 42 rokoch chodenia sa Tomlinová a Wagnerová zosobášili počas súkromného obradu v Los Angeles, dňa 31. decembra 2013.

Tiež je aktivistkou za práva homosexuálov a je feministka.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Producenti USA
Kategória:Rozprávači audiokníh
Kategória:Spisovatelia USA
Kategória:Držitelia ceny Emmy
Kategória:Držitelia ceny Daytime Emmy
Kategória:Feministky USA
Kategória:Aktivisti za ľudské práva
Kategória:LGBT osobnosti USA
Kategória:Osobnosti z Detroitu
Jenő Nyáry

**Barón Jenő Nyáry** (* 29. február 1836, Bogojina† 29. jún 1914, Piliny) bol uhorský archeológ, speleológ, v rokoch 18831889 člen Uhorskej akadémie vied. Študoval filozofiu a právo v Pešti, neskôr pracoval ako úradník. Pod vplyvom Františka Kubíniho sa začal zaujímať o prírodné vedy, neskôr sa spriatelil s Floriánom Rómerom, čo túto záľubu ešte umocnilo. S ním cestoval po Novohradskej župe a celom Hornom Uhorsku, kde sa mu podarilo odkryť niekoľko významných nálezov z doby bronzovej. Na Medzinárodnom kongrese archeológie a antropológie v roku 1876 pritiahla jeho zbierka veľkú pozornosť. Významný je jeho výskum jaskýň, predovšetkým jaskynného systému Baradla, a jaskýň pseudokrasu Cerovej vrchoviny, kde ich niekoľko objavil (napríklad Labyrintovú jaskyňu).

## Dielo
* *Jaskyňa Aggtelek ako praveký cintorín* (), Uhorská akadémia vied, 1881.

## Referencie

Kategória:Jaskyniari
Kategória:Archeológovia
Kategória:Uhorskí vedci
Foglaš

**Foglaš** alebo **Fogaš** (, ) je dedina, miestna časť obce Siplak v Bihárskej župe v Rumunsku. Je to jedno zo sídel slovenského jazykového ostrova v Rumunsku. V sídle je rímskokatolícky kostol, škola pre I-IV ročník a ihrisko. Nachádza sa na ropnom poli . 

## Demografia

V sídle žilo v roku 2002 209 obyvateľov, z toho väčšina Slovákov. V roku 2011 tu žilo 176 obyvateľov.

### Slovenská komunita
Slováci sa sem dostali pravdepodobne tzv. vnútornou kolonizáciou hlavne z Gemelčičky v Salašskej župe v Rumunsku. 

## Fotogaléria

File:Foglas aerian.jpg|Letecký pohľad
File:Foglas aerian 2.jpg|Letecký pohľad


## Pozri aj
* Slováci v Rumunsku
* Siplak

## Iné projekty

## Externé odkazy
* Fotogaléria ropného poľa a sídla 
* Portál o Slovákoch v Rumunsku 

## Referencie


Kategória:Sídla Slovákov v Rumunsku
Kategória:Dediny v Rumunsku
Nitka

**Nitka** môže byť:
*malá niť, pozri niť
*v botanike: časť tyčinky, pozri pod tyčinka (rastlina)
Tom Holland (herec)

**Thomas Stanley Holland** (* 1. jún 1996, Londýn, Spojené kráľovstvo) je britský herec a tanečník. Získal ocenenie BAFTA za najlepšiu Vychádzajúcu hviezdu za rok 2017.

## Detstvo a mladosť
Holland je synom fotografky Nicoly Elizabeth Hollandovej a komika Domica Hollanda. Má troch mladších bratov, dvojčatá Harryho , Sama (* 1999) a Patricka (* 2004).

Navštevoval katolícku školu Donhead, neskôr chodil na Wimbledon College, kde zotrval do decembra 2012. Následne sa prihlásil na umeleckú školu The BRIT School for Performing Arts and Technology.

## Kariéra
Tom Holland sa intenzívne venuje tancu, pričom tancovať začal už počas štúdia na Wimbledone. Od roku 2011 sa venuje filmu. Hral v divadelnej hre *Billy Elliott*. V roku 2012 vyšiel film *The Impossible*, kde hral po boku hercov Naomi Watts a Ewana McGregora. V roku 2015 hral jednu z vedľajších úloh v televíznom seriáli *Wolf Hall* a v rovnakom roku bolo oznámené, že stvárni postavu Spider Mana vo filme *[[Captain America: Občianska vojna]]* zo série Marvel Cinematic Universe. Film mal premiéru v apríli 2016. Túto úlohu si zopakoval aj v nasledujúcich častiach, ako *[[Spider-Man: Návrat domov]]* (2017), **' (2018), **' (2019), *[[Spider-Man: Ďaleko od domova]]* (2019) a *[[Spider-Man: Bez domova]]* (2021).

V roku 2020 stvárnil hlavnú postavu v psychologickom thrilleri *[[The Devil All the Time]]*.

## Súkromný život
Holland býva v štvrti Kingston-upon-Thames v Londýne, neďaleko domu svojich rodičov a súrodencov. Má stafordšírskeho bulteriéra menom Tessa. Odmalička trpí dyslexiou.

Spolu s bratmi Holland podporuje The Brothers Trust, britskú charitatívnu spoločnosť, registrovanú v Spojenom kráľovstve, ktorá získava peniaze na rôzne charitatívne účely.

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí divadelní herci
Kategória:Anglickí herci divadelných muzikálov
Kategória:Anglickí dabingoví herci
Kategória:Anglické osobnosti írskeho pôvodu
Kategória:Držitelia ceny BAFTA
Kategória:Osobnosti z Londýna
Práca na diaľku

**Práca na diaľku** je termín označujúci formy práce, pri ktorých zamestnanci vykonávajú prácu úplne alebo čiastočne mimo pracoviska svojho zamestnávateľa. 

Špeciálnym prípadom je **práca z domu** (na Slovensku a v Česku známa aj pod pseudoanglicizmom **home office**, v anglicky hovoriacich krajinách však *telecommuting, telework(ing)* alebo *work from home*), pri ktorej sa práca vykonáva doma. Výsledky práce sú v takomto prípade typicky odovzdávané zamestnávateľovi pomocou digitálnych kanálov. 

## Formy práce na diaľku
Obvykle sa rozlišujú tieto formy práce na diaľku: 

* pri domáckej práci vykonáva zamestnanec všetku prácu mimo pracoviska zamestnávateľa (obvykle vo svojom bydlisku v pracovni). Na pracovisku zamestnávateľa nemá zariadené fyzické pracovné miesto. Na Slovensku sú podmienky domáckej práce upravené Zákonníkom práce.
* čiastočná práca na diaľku alebo príležitostná práca na diaľku je najčastejším variantom práce na diaľku. V tomto prípade pracuje zamestnanec striedavo na priacovisku alebo na diaľku (obvykle z domu). Zamestnávateľ poskytuje zamestnancom na pracovisku pracovné miesta, o ktoré sa môžu po vzájomnej dohode deliť.
* mobilnú prácu na diaľku praktizujú najmä obchodní zástupcovia, zamestanci služieb zákazníkom a im podobné profesné skupiny. Ich činnosť je priamo postavená na premenlivosti miesta výkonu práce (napr. v bydlisku zákazníka) a môže byť plne závislá na diaľkovom prístupe k internej podnikovej infraštrúkture pomocou informačných technológií.

## Trendy
Práca na diaľku sa začala rozširovať spolu s rozvojom informačných a komunikačných technológií, ktoré umožňujú bezprostrednú diaľkovú výmenu informácií medzi zamestnancom a zamestnávateľm a medzi zamestnancami navzájom. Možnosť práce na diaľku býva poskytovaná ako zamestnanecký benefit, niektoré zamestnania sú na tomto modeli priamo postavené. 

Na Slovensku pracovalo prevažne alebo aspoň niekedy z domu asi 9 % zamestnancov. Vo väčšom meradle sa práca z domova využívala počas pandémie ochorenia COVID-19 ako opatrenie na zamedzenie šírenia vírusu.

## Referencie

## Zdroj

Kategória:Práca
Fogaš

**Fogaš** môže byť:
*(drevená nástenná) polica na (keramický) riad, pozri pod polica
*vešiak
*nárečovo: časť rázporka na nohaviciach, do ktorej sa zasúval vyšívaný ručníček
*zastarano: 
**zubatica pruhovaná (*Dentex dentex*)
**chod pri stolovaní, pozri chod
*Foglaš
*priezvisko - pozri Fogaš (priezvisko), napr.:
**Štefan Fogaš, slovenský diplomat
**Ľubomír Fogaš, slovenský politik
**Anton Fogaš, slovenský geograf a fotograf
**Igor Fogaš, český maliar a reštaurátor

## Zdroje
Miroslav Žiak

Ing. **Miroslav Žiak** (* 27. november 1987, Prievidza) je slovenský potravinársky inžinier a politik, bývalý poslanec Národnej rady SR vo volebnom období 20202024 za stranu SaS. Do parlamentu najprv nastúpil ako náhradník za predsedu strany Richarda Sulíka, ktorý nastúpil na post ministra hospodárstva, no neskôr Žiakov mandát zanikol po tom, čo si Sulík svoj mandát uplatnil.

Vyštudoval Slovenskú poľnohospodársku univerzitu v Nitre, Fakultu biotechnológie a potravinárstva, odbor Bezpečnosť a kontrola potravín.

V roku 2017 bol zvolený za najmladšieho poslanca Trenčianskeho samosprávneho kraja za okres Prievidza, kde pôsobí v klube pravicových strán.

V roku 2018 bol zvolený za poslanca mestského zastupiteľstva mesta Prievidza.

V májových voľbách 2019 do Európskeho parlamentu neúspešne kandidoval za stranu SaS pod číslom 5. S počtom platných hlasov 7 352.

Je členom Mensa Slovensko.

## Referencie

## Externé odkazy
* Miroslav Žiak – profil na webe Národnej rady SR

Kategória:Slovenskí potravinárski inžinieri
Kategória:Slovenskí politici
Kategória:Slovenskí komunálni politici
Kategória:Poslanci Trenčianskeho samosprávneho kraja
Kategória:Politici SaS
Kategória:Poslanci NR SR (2020 – 2023)
Kategória:Mensania
Kategória:Absolventi Slovenskej poľnohospodárskej univerzity v Nitre
Kategória:Osobnosti z Prievidze
Elizabeth Banks

**Elizabeth Banks**, vlastným menom **Elizabeth Irene Mitchell**, (* 10. február 1974, Pittsfield, Massachusetts, USA) je americká herečka, režisérka, producentka a scenáristka. Je známa vďaka úlohe Effie Trinket vo filmoch *[[Hry o život (trilógia)|Hunger Games]]* v rokoch 2012 až 2015.

## Detstvo a mladosť
Banks sa narodila v meste Pittsfield v štáte Massachusetts a vyrastala na Brown Street, ako najstaršia zo štyroch detí Ann a Marka P. Mitchella. Jej otec bol vojnový veterán z Vietnamu a jej matka pracovala v banke. Banks rada hrávala baseball a jazdila na koňoch.

## Kariéra
Banks si zmenila svoje priezvisko po vstupe do spolku Screen Actors Act, keďže herečka Elizabeth Mitchell bola už zaregistrovaná v spolku pod týmto menom. 

Debutovala v nezávislom filme *Surrender Dorothy* v roku 1998 ako Elizabeth Casey a počas nasledujúcich siedmich rokov sa objavila v rôznych filmoch vrátane *Wet Hot American Summer* (2001), *Swept Away* (2002) a *Seabiscuit* (2003). 

V roku 2002 založila Banks so svojím budúcim manželom Maxom Handelmanom svoju vlastnú produkčnú spoločnosť s názvom Brownstone Productions.

V roku 2006 sa Banks objavila vo filme *Invincible*.

V roku 2008 hrala bývalú manželku a matku dcéry Ryana Reynoldsa v komediálnom filme *Definitely, Maybe*, spolu s Islou Fisher a Ryanom Reynoldsom. O rok neskôr, sa objavila v horore *The Uninvited*, spolu s Emily Browning a Arielle Kebbel. 

V roku 2012 si stvárnila postavu Gail Abernathy-McKadden v hudobnom komediálnom filme *Pitch Perfect*, ktorý získal obrovský úspech. V rovnakom roku hrala postavu Effie Trinket, vo všetkých štyroch dieloch *[[Hry o život (trilógia)|The Hunger Games]]*. 

V roku 2014 časopis Elle Magazine ocenil Banks, za ktorú získala ocenenie The Women in Hollywood Awards, ktorý ocenil ženy za vynikajúce úspechy vo filme, zahŕňajúce všetky aspekty filmového priemyslu vrátane hrania, réžie a produkcie. 

V roku 2015 sa podieľala na produkcií filmu *Pitch Perfect 2*, ktorý bol zároveň jej režisérskym debutom. Rovnakú úlohu zohrala aj pri *Pitch Perfect 3* z roku 2017. 

V roku 2015 bola vymenovaná za členku poroty na filmovom festivale v Benátkach. 

V roku 2018 hrala s Melissou McCarthy v komediálnom filme *Happytime Murders*. V roku 2019 režírovala a  produkovala film *Charlie's Angels*. Vo filme si tiež zahrala menšiu úlohu. V súčasnosti (2020) stvárňuje postavu Jill Ruckelshaus v miniseriály *Mrs. America*. 

## Súkromný život
Banks sa stretla so svojím manželom Maxom Handelmanom, 7. septembra 1992. Boli zosobášení v roku 2003. Pár má dvoch synov, ktorých im porodila náhradná matka.

Banks je silnou zástankyňou prezidentskej kampane Hillary Clintonovej. Identifikuje sa ako feministka. Je dobrou kamarátkou herca Paula Rudda, s ktorým spolupracovala na viacerých filmoch. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Režiséri USA
Kategória:Producenti USA
Kategória:Scenáristi USA
Kategória:Feministky USA
Kategória:Osobnosti z Massachusetts
Najhľadanejší

***Najhľadanejší*** () je americký kriminálno-dramatický seriál vytvorený Reném Balcerom, ktorý bol stanicou CBS objednaný v máji 2019. Ide o spin-off dramatického seriálu FBI Dicka Wolfa, v ktorého prvej sérii boli postavy z tohto seriálu predstavené. Seriál mal premiéru 7. januára 2020.

6. mája 2020 bol seriál obnovený pre druhú sériu, ktorá bude mať premiéru na jeseň 2020. Na Slovensku mal premiéru 7. júla 2020 na JOJke.

## O seriáli

Spin-off sa sústreďuje na špeciálny vyšetrovací tím FBI, ktorý loví zločincov, ktorých mená sú zapísané na zozname najhľadanejších zločincov FBI.

## Obsadenie

### Hlavné postavy

* Julian McMahon ako Jess LaCroix, veliteľ tímu a špeciálny agent FBI
* Kellan Lutz ako Kenny Crosby, špeciálny agent FBI
* Roxy Sternberg ako Sheryll Barnesová, špeciálna agentka FBI a zástupkyňa veliteľa
* Keisha Castle-Hughes ako Hana Gibsonová, FBI analytička
* Nathaniel Arcand ako Clinton Skye, špeciálny agent FBI

### Vedľajšie postavy

* YaYa Gosselin ako Tali LaCroixová, dcéra Jessa LaCroixa a neter Clintona Skyea
* Lorne Cardinal ako Nelson Skye, otec Clintona Skyea, svokor Jessa LaCroixa a starý otec Tali LaCroixovej
* Irene Bedard ako Marilou Skyeová, matka Clintona Skye,a svokra Jessa LaCroixa a stará mama Tali LaCroixovej

### Postavy z crossoveru

* Zeeko Zaki ako špeciálny agent Omar Adom "OA" Zidan (*[[FBI (seriál)|FBI]]*)
* Ebonée Noel ako špeciálna agentka Kristen Chazalová (*FBI*)
* John Boyd ako špeciálny agent Stuart Scola (*FBI*)
* Alana de la Garza ako šéfka tímu FBI Isobel Castilleová (*FBI*)
* Jeremy Sisto ako špeciálny agent Jubal Valentine (*FBI*)

## Série

## Časti

### Backdoor pilot (2019)

Epizóda "Most Wanted" (Na úteku) z 1. série seriálu *[[FBI (seriál)|FBI]]* poslúžila ako pilotná časť pre seriál *Najhľadanejší*.

### 1. séria (2020)

### 2. séria (2020–21)

## Produkcia

29. januára 2019 bolo oznámené, že si stanica CBS objednala backdoor pilot pre potencionálny spin-off nazvaný *FBI: Most Wanted*. Seriál sa zamiera na divíziu FBI, ktorá sa špecializuje na sledovanie a dolapenie najznámejších zločincov na zozname najhľadanejších zločincov FBI. Podľa Dicka Wolfa je spin-off pripravený spustiť sériu prepojených seriálov, podobne ako to bolo pri iných Wolfovych franšízach *Chicago* a *Law & Order* na NBC. 9. mája 2019 bolo oznámené, že spin-off *FBI: Most Wanted* dostal zelenú. O niekoľko dní neskôr bolo oznámené, že seriál by mal mať premiéru v medzisezónnom období zima-jar 2020. Premiéru mal 7. januára 2020. 13. marca 2020 Universal Television pozastavil výrobu seriálu z dôvodu pandémie koronavírusu. 6. mája 2020 bol seriál obnovený pre druhú sériu.

## Referencie



## Externé odkazy

*  na CBS
* 
* Najhľadanejší na SerialZone
* 
* Najhľadanejší  na TV.com
* Najhľadanejší v recenznom agregátore Rotten Tomatoes
* Najhľadanejší v recenznom agregátore Metacritic

Kategória:Televízne seriály USA
Kategória:Kriminálne televízne seriály
Kategória:Dramatické televízne seriály
Kategória:Televízne seriály CBS
Kategória:Televízne seriály z roku 2020
Rudolf Schultz

**Rudolf Schultz** (* 31. december 1875, Piešťany† 5. august 1939, Piešťany) bol slovenský priekopník vo výrobe ortopedickej obuvi a medzivojnový piešťanský verejný činiteľ a komunálny politik, v rokoch 19271931 druhý starosta obce počas ČSR.

## Životopis
Rudolf Schultz sa narodil v roku 1875 v Piešťanoch. V roku 1899 založil firmu *R. Schultz – ortopedický závod*, v ktorej začal vyrábať a predávať ortopedickú obuv pre liečbu zdeformovaných nôh v spolupráci s lekárom MUDr. Ľ. Bakayom. Jeho výrobky boli v predvojnovom období veľmi úspešné, produkty firmy získali v rokoch 1902-1908 4x medaily na výstavách v Paríži, Bratislave, Žiline a Budapešti. V Piešťanoch vlastnil okrem dielne, zamestnávajúcej približne 10 ľudí, tiež dve predajne výrobkov a následne v spolupráci so synmi Edmundom a Viktorom predaj rozšíril tiež do Bratislavy a Trenčianskych Teplíc, kde Schultzovci tiež otvorili predajne zdravotnej obuvi.

Schultz sa okrem ortopedickej činnosti angažoval v piešťanskom spoločenskom a politickom živote. Ešte pred prvou svetovou vojnou bol jedným z členom Udržiavacieho spolku Piešťanskej meštianskej školy, ktorá v tom čase nahrádzala chýbajúce gymnázium. Po vzniku Československa sa v novembri 1918 stal jedným z 22 členov miestnej Slovenskej národnej rady, od decembra 1918 bol jej podpredsedom. Následne pôsobil v medzivojnovom období ako dlhoročný poslanec. Bol členom Československého Regulačného výboru kúpeľov a od roku 1924 predsedal miestnemu Živnostenskému spolku, ktorý združoval záujmy malých podnikateľov a v roku 1926 mal 1575 členov. V roku 1927 bol po druhých komunálnych voľbách počas ČSR, ktoré sa na Slovensku konali, zvolený za starostu Piešťan. Kandidoval za koalíciu nezávislých kandidátov *Miestna občanská nepolitická skupina priemyselníkov, zemedelcov, obchodníkov, úradníkov, robotníkov a majiteľov domov*. Počas jeho pôsobenia v úrade bol postavený v roku 1929 nový Obecný dom, súčasná budova Mestského úradu. V meste privítal škótskeho publicistu a historika Roberta Williama Setona-Watsona. V roku 1931 ho vo funkcii vystriedal dekan Alexander Šindelár. Schultz zomrel po ťažkej chorobe v auguste 1939 a je pochovaný s manželkou a dcérou Antóniou na piešťanskom Bratislavskom cintoríne.

## Referencie


## Externé odkazy
* Slovák, oznámenie o úmrtí

Kategória:Osobnosti z Piešťan
Kategória:Primátori Piešťan
Kategória:Slovenskí komunálni politici
Kategória:Obuvníci
Medzinárodná šachová federácia

**Medzinárodná šachová federácia** (**FIDE**, fran. *Fédération Internationale des Échecs*) je medzinárodná organizácia, ktorá spája niektoré národné šachové organizácie.  Organizuje Majstrovstvá sveta v šachu a Šachová olympiáda.  Bola založená v Paríži 20. júla roku 1924. Ich sídlo sa nachádza v Aténach v Grécku.

Aj *[[Slovenský šachový zväz]]* je jej členom.

Ich motto je *Gens una sumus*, čo znamená *Sme jeden národ* / *Sme jedna rodina*. 

## Predsedovia federácie

## Založenie organizácie
Tak ako usporiadali v roku 1924 letné olympiády v Paríži, tak usporiadali aj prvú (neoficiálnu) šachovú olympiádu. Do konca súťaže, teda do 20. júla, mali v pláne založiť *Medzinárodnú šachovú federáciu*. Vtedajšie Československo bolo medzi 15 zakládajúcimi členmi. 

## Nedávne udalosti
[náhľad|Súťaž v roku [2019]]
V roku 2018 sa stal predsedom organizácie ruský politik Arkadij Dvorkovič.

Organizácia mala v roku 2018 189 členov.

V roku 1999 Medzinárodný olympijský výbor uznal Medzinárodnú šachovú federáciu za športovú organizáciu a stala sa členom *Association of International Olympic Committee Recognised International Sports Federations*.

## Referencie

## Pozri aj
* Slovenský šachový zväz
* SportAccord

## Externé odkazy
Oficiálna stránka FIDE 

Kategória:Šachové organizácie
Kategória:Medzinárodné športové organizácie
Svätojakubská cesta na Slovensku

vľavo|75px
náhľad|Dóm sv. Alžbety v Košiciach
náhľad|Chrám sv. Jakuba v Levoči
náhľad|Hronský Beňadik – hlavný portál

**Svätojakubská cesta na Slovensku** je pútnická magistrála, ktorá spája významné pútnické miesta na Slovensku. Jej hlavná vetva začína v Košiciach a územím Slovenska smeruje cez Bratislavu do Rakúska, kde nadväzuje na *Jakobsweg* a európsku sieť pútnických ciest do španielskeho mesta Santiago de Compostela. Ďalšie vetvy vedú z Poľska Spišom, cez Kysuce , z Maďarska  a pripravuje sa nová vetva cez Oščadnicu a Trenčín.

Magistrála vznikla s cieľom zvýšenia náboženského povedomia a histórie a nadväzuje na v minulosti využívané pútnické trasy. Má ambíciu byť plnohodnotnou súčasťou celoeurópskej siete Svätojakubských ciest. Charakteristickým znakom trás je označenie logom, existujúca infraštruktúra, služby i cirkevná, kultúrna, sponzorská a politická podpora. V súčasnosti existuje sieť značených trás na púť do Santiaga de Compostela od Poľska po Sicíliu, od Švédska po Rumunsko a je postupne vyznačovaná i dopĺňaná informačnými systémami a službami.

## Trasa na Slovensku
Prvé aktivity, smerujúce k vyznačeniu trasy a oživeniu svätojakubských pútí vznikli v roku 2012 a v roku 2020 bolo z celkovej dĺžky 620 km vyznačených okolo 80 %. Svätojakubská cesta vedie prevažne po značených turistických chodníkoch alebo cyklochodíkoch a je navrhnutá s ohľadom na potreby pútnikov. Vedie cez významné a turisticky atraktívne slovenské mestá, kultúrne pamiatky, národné parky či iné pozoruhodnosti svetového či národného významu.

### Hlavná vetva
Hlavná slovenská vetva vedie z Košíc do Bratislavy, meria 621 km a je možné ju prejsť za približne 30 dní. Je rozdelená do 5 úsekov a viacerých etáp, z ktorých každá zaberie pútnikovi približne jeden deň cesty.

### Sekundárna vetva
Plánovaná je aj severná vetva Svätojakubskej cesty na Slovensku (s pravdepodobným názvom - Považská trasa) , ktorá bude viesť z Oravy cez Kysuce a Považie do Trnavy, kde sa napojí na hlavnú trasu. Trasa je v štádiu prípravy.

### Iné verzie trasy
Treba podotknúť, že uvedená trasa je preferovaná a realizovaná občianskym združením *Priatelia Svätojakubskej cesty na Slovensku – Camino de Santiago*. Napr. *Asociácia Fórum Jakubskej cesty* uvádza pod Svätojakubskou cestou len tri časti a iniciatívu spomínaného občianskeho združenia neuznáva.

## Referencie

## Pozri aj
* Trasa pútnikov do Santiago de Compostela
* Medzinárodná Mariánska turistická trasa
* Zoznam pútnických miest na Slovensku

## Externé odkazy
* Svätojakubská cesta - Camino de Santiago - oficiálna stránka o. z. Priatelia Svätojakubskej cesty na Slovensku Camino de Santiago
* Svätojakubská cesta  - oficiálna stránka n. o. Fórum Jakubskej cesty - Asociácia Jacobeo SK

## Iné projekty

Kategória:Pútnické cesty
Ian Holm

Sir **Ian Holm Cuthbert** CBE (* 12. september 1931, Londýn, Spojené kráľovstvo – † 19. jún 2020, Londýn) bol anglický herec. V roku 1981 bol nominovaný na cenu Academy Awards za svoju rolu vo filme *Chariots of Fire*.

## Životopis
Holm sa narodil do anglickej rodiny v Londýne. Jeho otec bol psychiater, ktorý pracoval ako supervízor psychiatrickej liečebne West Ham Corporation a bol jedným z priekopníkov liečby elektrickým šokom a jeho matka bola zdravotnou sestrou. Mal staršieho brata Erica, ktorý zomrel v roku 1943.

## Kariéra
V roku 1981 hral vo filme *Chariots of Fire,* ktorý mu priniesol nomináciu na Oscara za najlepšieho herca. Získal tiež cenu BAFTA za najlepšieho herca vo vedľajšej úlohe. V osemdesiatych rokoch mal nezabudnuteľné úlohy vo filmoch *Time Bandits* (1981), *Greystoke: The Legend of Tarzan*, *Lord of the Apes* (1984) a *Terry Gilliam's Brazil* (1985) a podobne.

V roku 2001 sa objavil ako Bilbo Baggins vo filme *[[Pán prsteňov (filmová trilógia)|The Lord of the Rings: The Fellowship of the Ring]]*. V rovnakom roku sa objavil aj v hororovom filme *[[Z pekla (film)|Z pekla]]*, kde stvárnil úlohu sira Williama Gulla. Neskôr zopakoval svoju úlohu Bilba Bagginsa vo filme *The Hobbit: An Unexpected Journey* a *The Hobbit: The Battle of the Five Armies* z filmovej trilógie Hobit. Hobit je filmová postava J.R.R. Tolkiena. V tomto filme si zahral aj Martin Freeman, ktorý stvárnil mladšiu verziu Bilba.

Získal niekoľko nominácií a ocenení za jeho filmové a divadelné herecké počiny. V roku 1998 bol povýšený do šľachtického stavu za jeho služby pre drámu.

## Osobný život
Holm sa oženil štyrikrát. Jeho prvé tri manželstvá sa skončili rozvodom. Od roku 2003 až do svojej smrti bol ženatý s umelkyňou Sophie de Stempel. Holm mal päť detí; tri dcéry (Jessica, Sarah-Jane a Melissa) a dvoch synov (Barnaby a Harry) od troch žien vrátane prvých dvoch z jeho štyroch manželiek. Mal vnuka Archieho. V roku 2001 bol liečený na rakovinu prostaty. 

## Úmrtie
Mnoho rokov bojoval s Parkinsonovou chorobou. Zomrel v nemocnici 19. júna 2020 vo veku 88 rokov. 

## Referencie

## Iné projekty

## Externé odkazy
* 
* 
*Obituary: Ian Holm by BBC News
*Sir Ian Holm obituary by The Guardian

## Zdroj

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Osobnosti z Londýna
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Laurenca Oliviera
RTL (Maďarsko)

**RTL** (v rokoch 1997 – 2022 *RTL Klub*) je maďarská televízna stanica, na televíznom trhu jedna z najsledovanejších staníc v Maďarsku. 

Bola založená 7. októbra 1997 ako „TV test“, teda tri dni po spustení konkurenčnej TV2 (dodnes je jej najväčšou konkurenciou). Úradne začala vysielať až 27. októbra 1997.

RTL je FTA, teda na území Maďarska je dostupné zdarma, ale v iných krajinách, napríklad aj na Slovensku, sa za ňu od roku 2015 platí ako za maďarský „TV balíček“. 

Kanál prevádzkuje spoločnosť Magyar RTL Televízió Zrt. (skrátene M-RTL Zrt.), ktorá je síce registrovaná v Maďarsku, avšak vlastní ju luxemburská RTL.

## Referencie

## Externé odkazy
* Hlavná stránka

Kategória:Televízne stanice v Maďarsku
Christian Nørgaard

**Christian Nørgaard** môže byť:
* dánsky futbalista, pozri Christian Nørgaard (futbalista)
* dánsky gitarista, basgitarista, spevák a IT konzultant, pozri Christian Nørgaard (gitarista)

Nørgaard, Christian
Christian Nørgaard (gitarista)

**Christian Nørgaard** (rodený **Christian Pedersen**; * 20. september 1973, Kodaň, Dánsko) je dánsky gitarista, basgitarista, spevák a IT konzultant.

## Životopis
Na gitaru začal hrať vo svojich šestnástich rokoch. Jeho prvou skupinou bola Last Dawn z mestečka Munkebo. V roku 1990 absolvoval štúdium na Mulernes Legatskole v Odense. Od roku 1993 do roku 1997 študoval odbor učiteľa základnej školy na Skårup Seminarium v Skårupe a v roku 2003 absolvoval IT univerzitu v Kodani.

Hral v rôznych hudobných skupinách. Od roku 2004 do roku 2009 bol akustickým gitaristom a technikom gitár pre dánsku hudobnú skupinu Volbeat. Od februára 2011 je gitaristom skupiny Grumpynators.

Je ženatý s Mette Brixenovou Nørgaardovou, s ktorou má syna Johana (* 2009) a dcéru Marie (* 2011).

## Diskografia
### So skupinou Grumpynators
**Grumpynators* (EP, 2011)
**666 RPM* (EP, 2013)
**Wonderland* (2015)
**City of Sin* (2017)
**Still Alive* (2020)

## Referencie

## Externé odkazy
* Christian Nørgaard na Discogs

Kategória:Dánski gitaristi
Kategória:Basgitaristi
Kategória:Dánski speváci
Kategória:Osobnosti z Kodane
Dočasná česko-slovenská vláda

**Dočasná česko-slovenská vláda** bola dočasná vláda v období vzniku Česko-Slovenska. Plnila svoju funkciu medzi 14. októbrom a 14. novembrom 1918.

## Vznik
Začiatkom októbra 1918 odstúpili českí poslanci ríšskej rady zo svojich funkcií, pretože bolo zrejmé, že Rakúsko-Uhorsko už nemôže pokračovať vo vojne a celková budúcnosť tejto monarchie hovorí v jej rozpad. Poslanci oznámili, že naďalej je potrebné jednať s Česko-slovenskou národnou radou.

Samotná dočasná česko-slovenská vláda bola vyhlásená Edvardom Benešom 14. októbra 1918 v Paríži. Tajomník Česko-slovenskej národnej rady Edvard Beneš prehlásil, že sa táto vláda pred 18 dňami (26. septembra 1918 po odsúhlasení TGM z Ameriky) zriadila ako dočasná česko-slovenská v čele s predsedom Tomášom Garrigueom Masarykom.

Vláda pôsobila do 14. novembra 1918, kedy bolo z Národného výboru Česko-slovenského vytvorené Revolučné národné zhromaždenie a zvolilo T.G. Masaryka prvým prezidentom Česko-slovenskej republiky. Tiež predalo výkonnú moc prvej česko-slovenskej vláde Karla Kramářa, vymenovanej v ten deň.

## Zloženie vlády
* predseda vlády (a minister financií): Tomáš Garrigue Masaryk
* minister zahraničia a vnútra: Edvard Beneš
* minister vojny: Milan Rastislav Štefánik

## Referencie


## Pozri aj
* Zoznam vlád Česko-Slovenska
* Vznik Česko-Slovenska
* Washingtonská deklarácia
* Dočasná ústava
* Národný výbor česko-slovenský

## Zdroj
*

Kategória:Vlády Česko-Slovenska
Zálužie

**Zálužie** môže byť:
* miesto za luhom, synonymum: záluhy , pozri pod luh a miesto
* iný názov historickej obce Záluž, pozri Záluž

## Pozri aj
* Malé Zálužie
* Veľké Zálužie
* záružlie

## Referencie
Peter Macsovszky

**Peter Macsovszky** (* 4. november 1966, Nové Zámky) je slovenský básnik, prozaik, prekladateľ a publicista.

## Životopis
Študoval na gymnáziu v Nových Zámkoch (19811985) a na Pedagogickej fakulte v Nitre odbor slovenský jazyk – výtvarná výchova (19861991) a angličtina (19891992). Pracoval ako ošetrovateľ, redaktor (Dotyky, kultúrne prílohy týždenníkov Slovo a Hospodárske noviny a i.) a učiteľ, bol zamestnaný v Encyklopedickom ústave SAV, ako strihač upútaviek v súkromnej televízii a copywriter v reklamnej agentúre. V rámci International Writers Programme absolvoval trojmesačný študijný pobyt v USA (1997). Jeho diela boli časopisecky preložené do angličtiny, češtiny, maďarčiny, nemčiny, poľštiny a slovinčiny. Prekladá z angličtiny a maďarčiny, v ktorej aj vydal niekoľko pôvodných kníh.

## Dielo

### Poézia
* 1994 – *Strach z utópie*
* 1995 – *Ambit*
* 1995 – *Amnézia*, bibliofília
* 1996 – *Súmrak cudnosti*, pod gynonymom Petra Malúchová
* 1997 – *Cvičná pitva*
* 1998 – *Álbonctan*
* 1998 – *Sangaku*
* 1999 – *Súmračná reč*
* 1999 – *Generátor X: Hmlovina*, spoluautor (Michal Habaj, Peter Šulej, Andrej Hablák)
* 2000 – *Kivéve*
* 2001 – *Gestika*
* 2002 – *Hamis csapdák könyve*
* 2005 – *Klišémantra*, výber z poézie
* 2006 – *Tovar*
* 2008 – *Príbytok cudzieho času*
* 2011 – *Pohodlná mníška*
* 2013 – *Generator x_2: Nové kódexy*
* 2014 – *Santa Panica*
* 2018 – *Sarcangelium*

### Próza
* 2000 – *Frustraeón*
* 2002 – *Fabrikóma*
* 2003 – *Tanec pochybností*
* 2004 – *Lešenie a laná*
* 2004 – *Klebetromán*, spolu s Denisou Fulmekovou
* 2008 – *Hromozvonár*
* 2010 – *Mykať kostlivcami*, román nominovaný na cenu Anasoft litera
* 2012 – *Želáte si novú kúpeľňu?*
* 2015 – *Tantalópolis,* román ocenený cenou Anasoft litera
* 2017 – *Povrch vašej planéty*, román nominovaný na cenu Anasoft litera
* 2019 – *Breviár pre posledných psychológov*
* 2020 – *Čínske kino*
* 2022 – Oceán trpezlivosti zaspieval
* 2024 – Pimpararipa!

## Ocenenia
* 2009: Cena Obce spisovateľov Slovenska za rok 2008 knihu *Hromozvonár* 
* 2016: Anasoft litera za knihu *Tantalópolis* 
* 2017: Cena Jána Hollého za preklad umeleckej prózy Miklós Szentkuthy: *Burgundská kronika* 

## Referencie


## Externé odkazy
* 
* Diela Petra Macsovszkého v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí básnici
Kategória:Slovenskí prozaici
Kategória:Slovenskí prekladatelia
Kategória:Pracovníci Slovenskej akadémie vied
Kategória:Laureáti Ceny Jána Hollého
Kategória:Laureáti Anasoft litera
Kategória:Absolventi Pedagogickej fakulty Univerzity Konštantína Filozofa v Nitre
Kategória:Osobnosti z Nových Zámkov
Microsoft Power BI

**Power BI** je cloudová technológia od Microsoftu, ktorá umožňuje jednoduchým spôsobom analyzovať a vizualizovať dáta. Služba obsahuje sadu nástrojov, ktorá umožňuje používateľom samostatne analyzovať podnikové dáta a vytvárať reporty, štatistiky alebo prehľady. 

## Popis
Koncept, na ktorom je PBI založený, sa niekedy nazýva *Self service BI*. Je to koncept založený na tom, že firma má analytický a reportingový nástroj, ktorý môže obsluhovať ktokoľvek a nie je potreba vyťažovať IT oddelenie.

Výhody využívania Power BI:
* Zefektívnenie firemného reportingu a efektívnejšie vyťaženie informácií z podnikových dát a manažérskych informačných systémov. Power BI umožňuje zmapovať informačné toky naprieč celou spoločnosťou a prepojiť všetky manažérske informačné systémy do jednej reportovacej databázy, vďaka čomu môže byť všetko potrebné na jednom mieste.
* Zjednotenie podnikových dát tak, aby všetky oddelenia firmy pracovali s rovnakými informáciami.
* Automatizácia reportov a dostupnosť odkiaľkoľvek - Power BI umožňuje vytvoriť interaktívne dashboardy, ktoré sa budú automaticky aktualizovať. Zamestnanci zároveň budú môcť pristupovať k dátam zo svojho počítača, tabletu alebo telefónu.
* Zníženie závislosti na IT oddelení a skrátenie času potrebného na realizáciu požadovaných analýz.

Dáta je možné importovať do Power BI z:
* lokálneho MS SQL Serveru,
* externých súborov Excel, csv, txt,
* cloudových služieb ako Azure, Microsoft Dynamics CRM Online, SalesForce, QuickBooks, Google analytics a rôznych iných.
 
## Hlavné komponenty

Hlavné komponenty, z ktorých systém Power BI pozostáva, sú: 
; Power BI Desktop: Desktopová aplikácia, určená pre počítače s operačným systémom Windows, ktorá slúži na vývoj dátových modelov a následný reporting nad nimi.
; Power BI Service : Online služba typu SaaS (softvér ako služba), ktorá umožňuje publikovanie dátových modelov a reportov na web, zabezpečenie dát a reportov alebo automatické posielanie reportov.
; Power BI Mobile Apps : Aplikácie pre mobilné zariadenia (telefóny, tablety), ktoré sú vybavené operačným systémom Windows, Android alebo iOS.
; Power BI Gateway : Predstavuje bezpečné prepojenie medzi reportom, nahraným do služby Power BI a zdrojom dát na PC alebo serveri (napr. Excel súbor). Je to nástroj, ktorý umožňuje v cloude automaticky aktualizovať dáta, t.j. akékoľvek zmeny v Excel súbore sa premietnu do konkrétneho reportu.
; Power BI Embedded : Je určený na zjednodušenie spôsobu, akým nezávislí dodávatelia softvéru a vývojári využívajú funkcie systému Power BI so zabudovanou analytikou. Power BI Embedded zjednodušuje funkcie Power BI tým, že vám pomôže rýchlo pridať úžasné vizuálne prvky, správy a dashboardy do vašich aplikácií.  
; Power BI Report Server : Riešenie, ktoré slúži na publikovanie reportov na vnútropodnikových serveroch. Je určené pre spoločnosti, ktoré nechcú alebo nemôžu ukladať dáta cez cloudový Power BI Service.
; Power BI Visuals Marketplace : Trh rôznych certifikovaných vizuálov služby Power BI.

## Referencie

Kategória:Microsoft Office
TV2 (Maďarsko)

**TV2** je maďarská televízna stanica. TV2 vlastní *TV2 Média Csoport Zrt.*. 

Vysielanie TV2 sa začalo 4. októbra 1997, krátko pred spustením konkurenčnej stanice RTL Klub. 

Vysielanie TV2 je FTA, teda je na území Maďarska dostupné zdarma. V iných krajinách, napríklad aj na Slovensku, je v rámci tzv. maďarského programového balíka od roku 2016 spoplatnená.

## Referencie

Kategória:Televízne stanice v Maďarsku
Smrekov (vrch vo Veľkej Fatre)

**Smrekov** () je vrchol vo Veľkej Fatre.

## Poloha
Vrch leží v južnej časti Veľkej Fatry, v geomorfologickom podcelku Bralná Fatra. Patrí do katastrálneho územia obcí Blatnica (okres Martin) a Mošovce (okres Turčianske Teplice). Leží v mohutnej rázsoche, vybiehajúcej z Krížnej západným smerom a susednými vrchmi sú na západe Haľamova kopa (), na východe Kráľova skala () a na severe bezmenný vrch ().

## Popis
Smrekov je napriek značnej výške nevýrazný vrchol v južnej časti pohoria. Nachádza sa v Bralnej Fatre, kde je množstvo výškovo podobných vrchov, čím je potlačená mohutnosť tohto masívu. Porastený je lesom, ktorý čiastočne ustupuje len východným smerom k sedlu pod Smrekovom. Vďaka tomu poskytuje zaujímavý výhľad najmä východným smerom na masív Krížnej (). Vrch je súčasťou Národného parku Veľká Fatra a severozápadné úpätie patrí do národnej prírodnej rezervácie Padva.

## Prístup
* po  zelenej značke cez sedlo pod Smrekovom:
** Blatnickou dolinou z Blatnice
** z Tureckej cez rázc. *Kráľova studňa*

## Pozri aj
* Sedlo pod Smrekovom
* Zoznam vrcholov vo Veľkej Fatre

## Referencie

## Iné projekty

## Externé odkazy
* Turistická mapa

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Turčianske Teplice
Kategória:Vrchy v okrese Martin
Zachariášov chválospev

**Zachariašov chválospev** alebo aj **Benediktus**, nazvaný podľa prvého slova chválospevu (požehnaný, chválený, lat.benedicere), je druhým chválospevom v Evanjeliu podľa Lukáša (Lk 1, 68-79). Predniesol ho v prorockom duchu Zachariáš - otec sv. Jána Krstiteľa, po napísaní mena Ján na tabuľku,čo sa mu rozviazal jazyk. Počas služby prinášania kadidlovej obety v Jeruzalemskom chráme, prišiel za ním Boží posol archanjel Gabriel zvestoval mu, že sa Zachariášovi a jeho manželke, ktorá bola tiež už v pokročilom veku, narodí syn, ktorého meno bude Ján, a ten bude prorokom Najvyššieho - Božieho Syna Ježiša. Zachariáš zapochyboval, preto na dôkaz onemel až do času, keď napísal na tabuľku Bohom vybrané a zvestované  archanjelom Gabrielom meno Ján.     
Benedictus je súčasťou Chvál dennej Liturgie hodín.

## Znenie chválospevu

Písmo sväté, Biblia, Nový Zákon, Evanjelium podľa svätého Lukáša, 1 kapitola verš 68-79

*Nech je zvelebený Pán, Boh Izraela,* 

*lebo navštívil a vykúpil svoj ľud.* 

*A vzbudil nám mocného Spasiteľa,* 

*z rodu Dávida - svojho služobníka.* 

*Ako odpradávna hovoril, ústami svojich svätých prorokov,* 

*že nás oslobodí od našich nepriateľov*

*a z rúk všetkých, čo nás nenávidia.* 

*Preukázal milosrdenstvo našim otcom* 

*a pamätá na svoju svätú zmluvu,* 

*na prísahu, ktorou sa zaviazal nášmu otcovi Abrahámovi,* 

*že nás vyslobodí z rúk nepriateľov,* 

*aby sme mu bez strachu slúžili,*

*vo svätosti a spravodlivosti pred jeho tvárou,*

*po všetky dni nášho života.* 

*A ty, chlapček, budeš sa volať prorokom Najvyššieho,*

*pôjdeš pred Tvárou Pána, pripravíš mu cestu*

*a poučíš jeho ľud o spáse,*

*že mu náš Boh z hĺbky svojho milosrdenstva odpustí hriechy.* 

*Tak nás Vychádzajúci z výsosti navštívi*

*a zažiari tým, čo sedia vo tme a v tôni smrti,*

*a naše kroky upriami na cestu pokoja.* 

## Modlitba
V Katolíckej (latinská Cirkev a východné katolícke Cirkvi) premodlievaný  chválospev Benedictus, súčasť dennej liturgie hodín - breviára. Benedictus ako ranná modlitba, patrí spolu s Máriiným Magnificat ( Velebí moja duša Pána ) k trom denne premodlievaným chválam Lukášovho Evanjelia ( Benedictus, Magnificat, Simeonov chválospev).

## Referencie

## Iné projekty

## Pozri aj
* Simeonov chválospev
* Máriín chválospev - Magnificat

Kategória:Nový zákon
Kategória:Kresťanské modlitby
Per Fisker

**Per Fisker** je dánsky bubeník.

## Životopis
V mladosti návštevoval Gungehusskolen v Hvidovre, neskôr pokračoval na Copenhagen Business Academy a od roku 2008 do roku 2020 študoval na IT univerzite v Kodani. 

Od roku 1987 do roku 1996 pôsobil v skupine Jackal (ktorá sa na nejaké obdobie stala skupinou Encore). V októbri 2012 sa stal bubeníkom dánskej hudobnej skupiny Grumpynators.

## Diskografia
### So skupinou Jackal
**4-Track Demotape* (1988)
**Rise* (1990)
**Vague Visions* (1993)
**A Safe Look In Mirrors* (1994)
### So skupinou Encore
**Free in Chaos* (1998)
### So skupinou Grumpynators
**666 RPM* (EP, 2013)
**Wonderland* (2015)
**City of Sin* (2017)
**Still Alive* (2020)

## Externé odkazy
* Per Fisker na Discogs

Kategória:Dánski bubeníci
Progesterón

**Progesterón** je steroidný ženský pohlavný hormón. Patrí medzi gestagény. Tvorí sa v žltom teliesku, v tehotenstve aj v placente. V menšej miere je produkovaný kôrou nadobličiek, u mužov semenníkmi.

## Pôsobenie
Progesterón navodzuje sekrečnú fázu menštruačného cyklu. Ak nedôjde k oplodneniu vajíčka, jeho produkcia ustane a dôjde k menštruačnému krvácaniu. Naopak, pokiaľ žena otehotnie, zastavuje menštruačný cyklus, iniciuje vývoj mliečnych žliaz a tlmí predčasné vaginálne kontrakcie. Nemá vplyv na pohlavie plodu.

Môže sa podieľať na psychickej zložke predmenštruačného syndrómu.

## Iné projekty

## Zdroj
* 

Kategória:Pohlavné hormóny
Bronislav Ignác Kramár

Mgr. **Bronislav Ignác Kramár** O. Praem. (* 31. október 1945† 20. jún 2020) bol slovenský kňaz, premonštrátsky mních, 50. opát Želivského kláštora v rokoch 19992013.

## Život
Narodil v roku 1945 do roľníckej rodiny v Slovenskej Novej Vsi pri Trnave. Vyštudoval Strednú zdravotnú školu v Trnave. Počas štúdia sa rozhodol stať kňazom a šiel študovať teológiu na seminár do Bratislavy, kde sa dostal na druhý pokus. 

Po kňazskej vysviacke v roku 1971 bol kaplánom v Novom Meste nad Váhom, neskôr farárom v Čachticiach. Od roku 1983 pôsobil v obci Pata neďaleko Serede. Počas pôsobenia v Pate vykonával funkciu aj vo filiálke Pusté Sady. V obci v čase normalizácie uskutočnil rozsiahlu opravu miestneho Kostola Narodenia Panny Márie. Od roku 1988 zároveň pôsobil ako miestny dekan. V roku 1976 vstúpil do Kanónie premonštrátov v českom Želive. Večné sľuby zložil do rúk miestneho opáta Bohumila Víta Tajovského v roku 1979. Členkou rádu bola ešte pred ním aj jeho sestra.

Bol vypočúvaný ŠtB a od roku 1973 bol v záznamoch ŠtB vedený ako kandidát na spoluprácu. V roku 1987 bol vedený vo zväzkoch ŠtB ako agent č. 30599 s krycím menom *Svätý*. Cielenú spoluprácu s ŠtB však Kramár v interview odmietol a podporu mu vyjadrili aj členovia želivskej komunity.

Vo februári 1999 bol v prvej voľbe zvolený za opáta koadjútora Želivského kláštora. Opátsku benedikciu prijal z rúk vtedajšieho kráľovohradeckého biskupa Dominika Duku 17. apríla 1999 v Chráme Narodenia Panny Márie v Želive. 30. septembra 1999 sa stal želivským opátom. Počas pôsobenia sa venoval rekonštrukcii kláštorného areálu. Kláštor viac otvoril verejnosti a obnovil tradíciu varenia piva. V roku 2011 bol za opáta zvolený znovu a kláštor viedol do roku 2013, keď rezignoval zo zdravotných dôvodov. Zomrel 20. júna 2020. Pochovaný bol v Slovenskej Novej Vsi.

## Referencie

Kategória:Osobnosti zo Slovenskej Novej Vsi
Kategória:Opáti Želivského kláštora
Kategória:Slovenskí opáti
Kategória:Českí opáti
Kategória:Slovenskí rímskokatolícki kňazi
Kategória:Premonštráti
Kategória:Agenti ŠtB
Spojená škola (Vrútky)

**Spojená škola na ulici M. R. Štefánika vo Vrútkach** je plnoorganizovaná škola, združujúca Gymnázium Jozefa Cígera Hronského, základnú školu a materskú školu vo Vrútkach na ulici M. R. Štefánika 1.

## História
náhľad|Budova niekdajšej meštianskej školy, jedno zo sídel školy do roku 1979
V roku 1953 vstúpila do platnosti nová školská reforma, ktorá mala vo Vrútkach za následok vznik dvoch školských obvodov: západný školský obvod (dnes Základná škola Hany Zelinovej) a východný školský obvod (dnes ZŠ na ulici M. R. Štefánika). Vtedy sa vyučovalo v troch budovách: bývalej meštianke, budove „Wachsberger“ (bývalý hotel na vtedajšej Gottwaldovej ulici) a v dnešnej ZUŠ. V roku 1979 bola dostavaná nová budova, do ktorej sa škola presťahovala, a kde existuje dodnes. Dňa 1. septembra 2015 sa súčasťou školy stalo Gymnázium Jozefa Cígera Hronského, ktoré sa do budovy na ulici M. R. Štefánika presťahovalo z pôvodného sídla na ulici Čachovský rad.

### Útok v Spojenej škole vo Vrútkach

Dňa 11. júna 2020 došlo v Spojenej škole k útoku, kedy 22-ročný Ivan Č. násilím vnikol do budovy, nožom napadol niekoľkých pracovníkov a žiakov školy, pričom usmrtil zástupcu riaditeľa za gymnázium Mgr. Jaroslava Budza. Udalosť vyvolala celospoločenský rozruch.

## Riaditelia
* Janšová Anna, 1978 - 1.5. 1990
* Mgr. Kupčok Stanislav 1.5. 1990 - 30.7. 1990
* Mgr. Kunová Jolana 1.8. 1990 - 30.6. 1991 (poverená vedením školy)
* Mgr. Bajnoková Mária 1.7. 1991 - 30.6. 2000
* PaedDr. Repková Erika 1.7. 2000 - 31.8 2022
* Mgr. Šluchová Lenka 1.9 2022 - súčasnosť

## Zástupcovia
* 1978 - 1991 Horemužová Oľga – 2. stupeň
* 1978 - 1991 Chorvátová Viera – 1. stupeň
* 1991 - 2000 PaedDr. Boháčová Darina – 2. stupeň
* 1991 - 2000 Mgr. Ondrejková Jana – 1. stupeň
* 1999 - 2000 PaedDr. Repková Erika 
* 2000 - 2005 Mgr. Hajková Danica – 2. stupeň
* 2000 - 2006 Mgr. Šterbová Viera – 1. stupeň
* 2005 - súčasnosť PaedDr. Skyvová Jarmila – 2. stupeň
* 2006 - súčasnosť Mgr. Pivarčiová Beáta – 1. stupeň
* 2015 - 2020 Mgr. Jaroslav Budz – gymnázium
* 2020 - súčasnosť Mgr. Beáta Tomčíková - gymnázium

## Referencie

## Zdroj
* *Správa o výchovno-vzdelávacej činnosti, jej výsledkoch a podmienkach za školský rok 2018/2019*, dostupné online
* Ročenka „Gymnázium na brehu Turca“, Matica slovenská 2008
* Bulletin k 35. výročiu založenia školy dostupné online

Kategória:Základné školy na Slovensku
Kategória:Gymnáziá na Slovensku
Kategória:Gymnáziá v okrese Martin
Kategória:Školy vo Vrútkach
Zátvor

**Zátvor** môže byť:
* v geografii:
**časť mesta Trnava na Slovensku, pozri Zátvor (Trnava)
**časť obce Zálezlice v Česku, pozri Zátvor (Zálezlice)  
**vrch pri Brandýsi nad Orlicou v Česku, pozri Zátvor (vrch)
*v medicíne: obštrukcia 
*zariadenie na upevňovanie zatvorenej veci (okna, dverí a pod.), pozri napr. závora
*v práve: opatrenie, ktorým sa majiteľovi majetku zabraňuje voľne ním disponovať, pozri zátvor (právo)
*zriedkavo: väznenie

## Referencie
Patrick Sensburg

**Patrick Sensburg** (* 25. júna 1971, Paderborn, Nemecko) je nemecký politik, člen Kresťansko-demokratickej únie Nemecka (CDU), od roku 2009 je poslanec nemeckého spolkového snemu.

Od roku 2019 je prezidentom *Verband der Reservisten der Deutschen Bundeswehr*.

## Referencie


## Iné projekty

## Externé odkazy
* Životopis Patricka Sensburga na webovej stránke Bundestagu 

## Zdroj
* 

Kategória:Nemeckí politici
Kategória:Poslanci Nemeckého spolkového snemu
Sverepec (rozlišovacia stránka)

**Sverepec** môže byť:
*obec na Slovensku, pozri Sverepec
*potok na Slovensku, pozri Sverepec (potok)
*v botanike zastarano :
**rod stoklas (*Bromus*), najmä stoklas obilný (*Bromus secalinus*)
**rastlina do 18. stor. (nie dnes) nazývaná po latinsky aegilops (aegylops), pravdepodobne kraslica prostredná (*Briza media*)
**ovos hluchý (*Avena fatua*)

## Referencie
BursaRay

**BursaRay** (nepresne: *Bursaray*) je metro v meste Bursa v severozápadnom Turecku. 

Postavila ho v roku 2000 turecká spoločnosť *TÜVASAŞ*. Meno BursaRay je slovo zložené z mena mesta *Bursa* a tureckého slova *ray* znamenajúceho koľajnica. Metro BursaRay bolo prvýkrát otvorené pre cestujúcich 24. apríla 2002. V budúcnosti sa plánuje rozšírenie tohto metra o 50 kilometrov.

## Iné projekty

## Externé odkazy
* Oficiálna stránka
* Bursaray

## Zdroj
* BursaRay 

Kategória:Bursa
Kategória:Doprava v Turecku
Sedlo pod Smrekovom

**Sedlo pod Smrekovom** () je nevýrazné sedlo vo Veľkej Fatre, pod  vysokým Smrekovom.

## Poloha
Nachádza sa v južnej časti Veľkej Fatry, v geomorfologickom podcelku Bralná Fatra. Leží v katastrálnom území obcí Blatnica (okres Martin) a Mošovce (okres Turčianske Teplice), južne pod vrcholom Smrekova. Sedlo oddeľuje Smrekov od južne situovaného pahorku v bočnom hrebeni, tiahnúcom sa od Krížnej západným a neskôr severozápadným smerom až po *Prostredný grúň* (1 037,9 m n. m.).

## Prístup
Sedlom vedie  zeleno značený chodník z Blatnice cez Blatnickú dolinu, ktorý pokračuje cez rázc. *Kráľova studňa, prameň* do Tureckej. Možný prístup je od horského hotela Kráľova Studňa cez spomínané neďaleké rázcestie *Kráľova Studňa, prameň*, kde sa križuje  červeno značená magistrála Cesta hrdinov SNP (smerujúca zo sedla Malý Šturec na Krížnu),  žltá značka z Dolného Harmanca resp. Blatnice, so spomínanou  zelenou značkou z Tureckej na Smrekov.

## Referencie

## Pozri aj
* Smrekov

## Externé odkazy
* Poloha na turistickej mape

Kategória:Sedlá Veľkej Fatry